Samandráttur: Línuskip: Vit vantað at seks línuskip koma at landa í vikuni. Øll hava verði undir Føroyum, men smáligt fiskarí. Tað er ein blandingur av toski, hýsu, longu og brosmu, sum skipini hava. Eitt línuskip er nýliga byrjað undir Íslandi og kemur tí neyvan at landa í vikuni. Tvey frystilínuskip eru eisini undir Íslandi. Nøkur línuskip liggja við bryggju, men fara avstað í næstum Útróður: Streymurin harðnar sum vikan líður, men veðri verður hampuligt, so helst verður nakað av útróðri. Mest toskur og hýsa og so nakað av hvítingi. Djúpvatnstrolarar: Ein er farin at partrola eftir upsa. Ein fiskar blálongu og stinglaks og ein frystitrolari er farin til Eysturgrønlands at fiska svartkalva. Tveir fiska svartkalva og kongafisk og landa í vikuni. Partrolarar: Teir flestu eru til fiskarí. Teir fáa sjálvsagt mest av upsa, men framvegis smáligt fiskarí. Partrolarnir koma inn sum vikan líður. Trý pør fiska gulllaks. Trolbátar: Bara ein er til fiskarí og kemur at landa seint í vikuni. Teir fáa mest av toski og so nakað av hýsu. Nakrir trolbátar rigga til at fara á landleiðina og ein er á beding. Garnaskip: Tvey fiska svartkalva, og koma helst bæði at landa síðst í vikuni, teir hava brúkuligt fiskarí. Eitt fiskar havtasku.